ललित कलाओं की शौकिन रही हूं मैं भी.रचनाकार ने जब भी कोई खूब सूरत रचना रच,मुग्ध हो गई. प्राचीन काल की ललित कलाओं मे मूर्ति कला और स्थापत्य कला के दर्शन ही होते है,चित्र कला के नमूनों को समय और इंसान ने क्षति पहुंचाई,वे कहीं रही भी है तो नाम मात्र की.चित्तौड दुर्ग पर चित्र कला के नाम पर कहीं कहीं खंडहरों मे बने चित्रों के चटख रंग देखने को मिल जाते है.समय की मार ने चित्रों के रूप बिगाड़ दिए किन्तु बचे अंश उस काल के तकनीक ज्ञान को बतलाते है.बिना करें की सहायता से विशाल भू-खंडों का दुर्ग की प्राचीरों मे इस्तमाल देख कर आश्चर्यचकित रह जाती हूं.भारत ललित कलाओं के क्षेत्र मे जितना उन्नत रहा है शायद ऐसे उदाहरण दुनिया के किसी अन्य भाग मे देखने को नही मिलते.